നീ കറുത്തവനല്ലേ... രാത്രി എങ്ങനെ തിരിച്ചറിയും സി.െഎ.ടി.യു നേതാവിനെ നിറംപറഞ്ഞ് സി.െഎ അധിക്ഷേപിച്ചതായി പരാതി പുനലൂര്: സി.ഐ.ടി.യു നേതാവിനെ തൊലിയുടെ നിറം പറഞ്ഞ് ആക്ഷേപിച്ചെന്നാരോപിച്ച് സി.പി.എമ്മുകാര് പൊലീസ് സ്റ്റേഷനില് നോട്ടീസ് പതിച്ച് സി.ഐയെ ഉപരോധിച്ചു. തെന്മല സ്റ്റേഷനിലാണ് സംഭവം.ആര്യങ്കാവിലെ സി.ഐ.ടി.യു നേതാവ് ഇരുളന്കാട് സ്വദേശി രസികുമാറിനെയാണ് സ്റ്റേഷന് ഓഫിസര് വിനോദ് തൊലിയുടെ നിറം പറഞ്ഞ് ആക്ഷേപിച്ചതായി പരാതിയുയര്ന്നത്. രസികുമാറിെന്റ വീട്ടിലെ ജോലിക്കാരനെ ഒരു സംഘം കഴിഞ്ഞ ദിവസം മര്ദിച്ചിരുന്നു. ഇത് സംബന്ധിച്ച് ശനിയാഴ്ച രാത്രി രസികുമാര് സി.ഐക്ക് പരാതി നല്കി. പരാതി പരിഹരിക്കാന് ഞായറാഴ്ച രാവിലെ വരാന് സി.ഐ പറഞ്ഞു. ഇതനുസരിച്ച് രാവിലെ എത്തി കേസ് സംബന്ധിച്ച് അന്വേഷിച്ചു. കഴിഞ്ഞ രാത്രി പരാതി നല്കിയ വിവരം പറഞ്ഞപ്പോള് നീ കറുത്തവനല്ലേ... രാത്രി ഇരുട്ടത്തുവന്ന് നിന്നാല് എങ്ങനെ തിരിച്ചറിയും എന്ന് സി.ഐ മറ്റുള്ളവരുടെ മുന്നില് ആക്ഷേപിച്ചതായി രസികുമാര് പറയുന്നു. വിവരമറിഞ്ഞ് ഉച്ചയോടെ ആര്യാങ്കാവില്നിന്ന് സി.പി.എം നേതാവ് ആര്. പ്രദീപ്കുമാറിെന്റ നേതൃത്വത്തില് പ്രവര്ത്തകരെത്തി. സ്റ്റേഷന് അധികൃതരുമായി വാക്കേറ്റവും തുടര്ന്ന്, സി.ഐയെ അരമണിക്കൂറോളം ഉപരോധിച്ചു. കറുത്തവര്ക്കും പുറേമ്ബാക്കുകാര്ക്കും സ്റ്റേഷനില് പ്രവേശനമിെല്ലന്ന് നോട്ടീസ് സ്റ്റേഷനില് പതിച്ചാണ് പ്രതിഷേധക്കാര് മടങ്ങിയത്. പുറമ്ബോക്കില് താമസിക്കുന്ന ഒരു സ്ത്രീ പരാതിയുമായി വന്നപ്പോഴും സി.ഐ ഇതേ രീതിയില് മുമ്ബ് ആക്ഷേപിച്ചതായി സമരക്കാര് പറഞ്ഞു. തന്നെ ആക്ഷേപിച്ചത് സംബന്ധിച്ച് ഉന്നത പൊലീസ് ഉദ്യോഗസ്ഥര്ക്ക് പരാതി നല്കുമെന്ന് ആര്യങ്കാവ് സഹകരണ ബാങ്ക് ഭരണസമിതി അംഗവും പട്ടികജാതിക്കാരനുമായ രസികുമാര് പറഞ്ഞു.